CELEX: 62012TN0167
Language: sk
Date: 2012-04-04 00:00:00
Title: Vec T-167/12 P: Odvolanie podané 4. apríla 2012 : Rada Európskej únie proti rozsudku Súdu pre verejnú službu z  8. februára 2012 vo veci F-23/11, AY/Rada

23.6.2012   
            
            
               SK
            
            
               Úradný vestník Európskej únie
            
            
               C 184/17
            
         Odvolanie podané 4. apríla 2012: Rada Európskej únie proti rozsudku Súdu pre verejnú službu z 8. februára 2012 vo veci F-23/11, AY/Rada
   (Vec T-167/12 P)
   2012/C 184/31
   Jazyk konania: francúzština
   
      Účastníci konania
   
   
      Odvolateľka: Rada Európskej únie (v zastúpení: M. Bauer a A.-F. Jensen, splnomocnení zástupcovia)
   
      Ďalší účastník konania: AY (Bousval, Belgicko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie (prvá komora) z 8. februára 2012, AY/Rada (F-23/11),
            
         
               —
            
            
               vrátil vec na rozhodnutie Súdu pre verejnú službu,
            
         
               —
            
            
               zaviazal žalovanú na náhradu všetkých trov prvostupňového a odvolacieho konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza dva odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení stanoviska Súdu pre verejnú službu týkajúceho sa preskúmania žalobného dôvodu, ktorý bol vznesený počas prvostupňového konania a ktorý bol založený na porušení článku 24a a článku 45 ods. 1 Služobného poriadku úradníkov Európskej únie, podľa ktorého Rada pri porovnaní hodnotenia zásluh a predovšetkým pri odbornom vzdelávaní nezohľadnila, že dotknutá osoba úspešné absolvovala program vzdelávania upravený v rámci certifikácie úradníkov skupiny AST na vstup do skupiny AD (body 23 až 32 napadnutého rozsudku). Rada uvádza, že konštatovania uvedené v bode 28 rozsudku, podľa ktorého certifikácia úradníkov skupiny AST vychádza podľa definície z odborného vzdelávania, je právne nesprávne alebo prinajmenšom nepresné.
            
         
               2.
            
            
               Podľa druhého odvolacieho dôvodu, ktorý je založený na skreslení skutočností a dôkazov, nenachádza Súd pre verejnú službu pre záver uvedený v bode 35 napadnutého rozsudku „menovací orgán pred tým, ako vypracoval zoznam úradníkov platovej triedy AST 8, ktorí budú povýšení do triedy AST9 z titulu povyšovania v roku 2010, nezohľadnil certifikáciu úradníkov v rámci ich porovnania hodnotenia zásluh“ v spise žiadnu podporu.